CELEX: 32012D0479
Language: ro
Date: 2012-08-14 00:00:00
Title: 2012/479/UE: Decizia de punere în aplicare a Comisiei din 14 august 2012 de modificare a Deciziei 2007/777/CE în ceea ce privește rubricile referitoare la Israel din lista țărilor terțe din care pot fi introduse în Uniune anumite produse din carne [notificată cu numărul C(2012) 5703]  Text cu relevanță pentru SEE

17.8.2012   
            
            
               RO
            
            
               Jurnalul Oficial al Uniunii Europene
            
            
               L 219/23
            
         DECIZIA DE PUNERE ÎN APLICARE A COMISIEI
   din 14 august 2012
   de modificare a Deciziei 2007/777/CE în ceea ce privește rubricile referitoare la Israel din lista țărilor terțe din care pot fi introduse în Uniune anumite produse din carne
   [notificată cu numărul C(2012) 5703]
   (Text cu relevanță pentru SEE)
   (2012/479/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf și articolul 8 punctul 4,
   întrucât:
   
               (1)
            
            
               Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică, precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (2) stabilește norme privind importurile în Uniune, tranzitul și depozitarea în Uniune a transporturilor de produse din carne și ale transporturilor de stomacuri, vezici și intestine tratate, astfel cum sunt definite în Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3).
            
         
               (2)
            
            
               Partea 2 din anexa II la Decizia 2007/777/CE stabilește o listă cu țările terțe sau părți ale acestora din care se autorizează introducerea în Uniune de produse din carne și stomacuri, vezici și intestine tratate, cu condiția ca aceste produse să fie supuse tratamentului menționat în lista respectivă. În cazul în care țările terțe sunt regionalizate în sensul includerii în lista respectivă, teritoriile regionalizate sunt stabilite în partea 1 din anexa menționată.
            
         
               (3)
            
            
               Partea 4 din anexa II la Decizia 2007/777/CE stabilește tratamentele menționate în partea 2 din anexa respectivă, atribuind un cod pentru fiecare dintre tratamentele respective. Partea respectivă stabilește un tratament nespecific „A” și tratamente specifice „B”-„F” enumerate în ordine descrescătoare din punctul de vedere al stricteții.
            
         
               (4)
            
            
               Ca urmare a apariției unor focare de gripă aviară înalt patogenă în anumite zone din Israel, Decizia 2007/777/CE, astfel cum a fost modificată prin Regulamentul de punere în aplicare (UE) nr. 532/2012 al Comisiei (4), prevede că importurile în Uniune de produse din carne și stomacuri, vezici și intestine tratate, obținute de la păsări de curte, vânat de crescătorie cu pene, ratite de crescătorie și vânat sălbatic cu pene, sunt autorizate din zonele din țara terță respectivă afectate de focar numai în cazul în care au fost supuse tratamentului specific „D”, în conformitate cu partea 4 din anexa II la Decizia 2007/777/CE. Zona din Israel afectată de focar în care se aplică regionalizarea din motive de sănătate animală este enumerată în tabelul prezentat în partea 1 din anexa II la decizia respectivă.
            
         
               (5)
            
            
               Israel a combătut cu succes focarele de gripă aviară înalt patogenă conform informațiilor transmise cu privire la situația favorabilă referitoare la boala respectivă. În plus, supravegherea efectuată de către autoritatea competentă din Israel în perioada care s-a scurs de la depopularea totală a păsărilor de curte din exploatațiile avicole infectate și curățarea și dezinfectarea spațiilor respective nu a indicat niciun fel de răspândire a bolii.
            
         
               (6)
            
            
               Prin urmare, este oportun să se modifice rubricile referitoare la Israel din părțile 1 și 2 din anexa II la Decizia 2007/777/CE pentru a autoriza importurile care provin de pe întreg teritoriul Israelului în Uniune de produse din carne și stomacuri, vezici și intestine tratate de păsări de curte, vânat de crescătorie cu pene, ratite de crescătorie și vânat sălbatic cu pene care au fost supuse unui tratament nespecific „A”, în conformitate cu partea 4 din anexa II la Decizia 2007/777/CE.
            
         
               (7)
            
            
               Prin urmare, Decizia 2007/777/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 14 august 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  JO L 312, 30.11.2007, p. 49.
   
      (3)  JO L 139, 30.4.2004, p. 55.
   
      (4)  JO L 163, 22.6.2012, p. 1.
   
      ANEXĂ
      Anexa II la Decizia 2007/777/CE se modifică după cum urmează:
      
                  1.
               
               
                  În partea 1, se elimină întreaga rubrică referitoare la Israel.
               
            
                  2.
               
               
                  În partea 2, rubrica referitoare la Israel se înlocuiește cu următorul text:
                  
                              „IL
                           
                           
                              Israel
                           
                           
                              B
                           
                           
                              B
                           
                           
                              B
                           
                           
                              B
                           
                           
                              A
                           
                           
                              A
                           
                           
                              A
                           
                           
                              B
                           
                           
                              B
                           
                           
                              XXX
                           
                           
                              A
                           
                           
                              A
                           
                           
                              XXX”